**IEPIRKUMA ProcedūrAS**

**“Ceļu būvdarbi Daugavpils pilsētas pirmsskolas izglītības iestāžu teritorijās un Lielā Stropu ezera rajonā”**

**identifikācijas Nr.DPD 2016/179**

**NOLIKUMA SKAIDROJUMI NR.1**

Daugavpils pilsētas domes iepirkuma komisija (turpmāk – Iepirkuma komisija) 2017.gada 16.janvāra sēdē (protokols Nr.2) ir izskatījusi ieinteresētā pretendenta uz e-pastu nosūtīto vēstuli ar uzdotajiem jautājumiem uz kuriem Iepirkuma komisija sniedz sekojošas atbildes.

**1.jautājums:**

Lūdzam precizēt piedāvājuma iesniegšanu gadījumā, ja Pretendents iesniedz piedāvājumu par vairākām iepirkuma daļām. Vai par katru iesniedzamo piedāvājuma daļu ir jāiesniedz atsevišķa pilna piedāvājuma pakete, t.i. Piedāvājums 1 daļai (Oriģināls un Kopija); Piedāvājums 2. daļai (Oriģināls un Kopija), utt.

**Atbilde:**

Nolikuma 1.13.11.apakšpunkts nosaka, ja pretendents vēlas piedalīties vairākās vai visās iepirkuma priekšmeta daļās, tad pretendents ir tiesīgs iesniegt vienotu piedāvājumu iesniedzamajās iepirkuma priekšmeta daļās. Līdz ar to pretendents ir tiesīgs piedāvājumus vairākās vai visās iesniedzamās iepirkuma priekšmeta daļās apvienot vienā piedāvājumā vai arī iesniegt piedāvājumus uz katru iepirkuma priekšmeta daļu atsevišķi. Gadījumā, ja pretendents nolemj iesniegt vienotu piedāvājumu vairākās vai visās iepirkuma priekšmeta daļās, tad pretendentam ir jānorāda pieprasītie dokumenti un informācija tā, lai pasūtītājam būtu nepārprotami skaidrs, kurā iepirkuma daļā vai daļās attiecīgais kopējā piedāvājumā ietvertais dokuments ir iesniegts vai uz kuru iepirkuma priekšmeta daļu vai daļām norādītā informācija ir attiecināma. Piemēram, ja piedāvātais būvspeciālists ir piedāvāts vairākās vai visās iepirkuma priekšmeta daļās, tad pretendents ir tiesīgs iesniegt vienu būvspeciālista apliecinājumu attiecīgajās iepirkuma priekšmeta daļās; ja pretendents vēlas piedalīties vairākās vai visās iepirkuma priekšmeta daļās, tad tāmes iesniedzamas uz katru iepirkuma priekšmeta daļu atsevišķi. Vienlaikus atbilstoši nolikuma 1.13.2.apakšpunktam pretendentam visos gadījumos ir pienākums piedāvājumu iesniegt 2 (divos) eksemplāros, no kuriem viens oriģināleksemplārs ar norādi „ORIĢINĀLS” (papīra formātā), bet otrs oriģināleksemplāra kopija ar norādi „KOPIJA” (papīra formātā).

**2.jautājums:**

Kur tādā gadījumā ir jāpievieno Polises oriģināls, ja tiek izmantota iespēja atbilstoši Nolikuma p.1.12.6. un iesniegts vienots piedāvājuma nodrošinājums visām daļām, uz kurām iesniedzam piedāvājumu?

**Atbilde:**

Nolikuma 1.12.6.apakšpunkts nosaka, ja pretendents iesniedz piedāvājumus vairākās iepirkuma priekšmeta daļās, tad pretendents ir tiesīgs iesniegt vienotu piedāvājuma nodrošinājumu iesniedzamajās iepirkuma priekšmeta daļās. Vienotajā piedāvājuma nodrošinājumā pretendents papildus norāda iepirkuma priekšmetu kārtas numurus, iepirkuma priekšmetu nosaukumus, iepirkuma priekšmetu summu apmērus katrai iesniedzamajai iepirkuma priekšmeta daļai atsevišķi, kā arī to, ka piedāvājuma nodrošinājuma derīguma termiņš katrai daļai tiek noteikts atsevišķi. Vienlaikus nolikuma 1.12.7.apakšpunkts nosaka, ka kredītiestādes vai apdrošināšanas sabiedrības piedāvājuma nodrošinājuma oriģināls iesniedzams kopā ar piedāvājumu kā atsevišķs necauršūts dokuments, ievietojot to Nolikuma 1.13.2.apakšpunktā minētajā piedāvājuma aploksnē/iepakojumā. Līdz ar to pretendents vienotu piedāvājuma nodrošinājumu pievieno iesniedzamajam vienotajam piedāvājumam. Ja pretendents iesniedz piedāvājumus katrā iepirkuma priekšmeta daļā atsevišķi, tad kopējo piedāvājuma nodrošinājuma dokumenta oriģinālu ievieto vienā no piedāvājuma aploksnē/iepakojumā.

Iepirkuma komisijas priekšsēdētāja *(personiskais paraksts)* J.Kornutjaka